Memmenge lyt in dr Nechi vu dr bayrische Weschtgränze zue Bade-Wirttebärg an dr Iller, rund 50 Kilometer sidli vu Ulm un 115 Kilometer sidweschtli vu Minche im Memmenger Druckedal, wu em Iller-Glätscher in dr letschte Yyszyt as Hauptabflussrinne dient gha het. S Memmenger Druckedal ghert geografisch zum Beryych Ober- bzw. Mittelschwobe. Vu Natur uus begränzt wird s Stadtgebiet im Weschte dur d Buxacher Halde, im Sidoschte dur s Bennenger Ried, im Oschte dur d Dalsyte, wu d Gmei Memmenge lyt. Im Nordoschte begränzt dr Stadtdeil Eiseburg s Stadtgebiet. Uf d Frog, eb Memmenge im Allgai liegt, git s vu dr Stadtverwaltig us turistische Grind zmeischt e "Jo" as Antwort. Wäg dr kultur- un böuhistorische Gschicht ghert Memmenge aber zum Beryych Oberschwobe.[2]